《清远邀李景渠小集鳌塔寺》
明代·游朴

江上遥山碧四围，相将仙侣辟禅扉。玉山濯濯挥谈麈，金地涓涓曳舞衣。

一曲暂留双旆驻，孤怀先逐片帆飞。与君共有缑山约，鹤驾无妨早晚归。

作者简介：游朴（1526—1599），明福建福宁（今福建柘荣县）人，字太初。少聪慧，九岁能属文。万历二年进士，授成都府推官。入为大理寺评事。历迁刑部郎中。三任法曹，办案力求公正。官终湖广参政。有《藏山集》。